|  |  |  |  |  |
| --- | --- | --- | --- | --- |
| **ULSETSKOGEN SKOLE** | | | | |
| 2024/2025 |  | |  | **Referat**  **FAU møte** |
|  | | | Dato: | 30.09.2024 |
|  | | | | |
| Tid: | Klokken: 19.30 – 21.00 | | Møtenr.: | 2 |
| Sted: | Ulsetskogen skole,  Lærerværelset | | Kopi til: | Rektor  Skolens sekretær |
| -------------------------------------------------------------------- | | ------------------------------------------------ | | |

Til stede:

Anja Solli (innledningsvis), Kirsti Isdal, Janne Knutsen, Katrine Rifsgård Breivik, Siri Helland, Linn Silje Olsen, Pål Næverlid Sævik, Camilla Henriksen, Bente Solheim, Are Lundestad, Shelaine Nilsen, Anne Merete Hegrenes

|  |  |  |  |
| --- | --- | --- | --- |
| **Punkt** | **Tekst** | **Ansvarlig** | **Frist** |
| **1** | **Rektors orientering**   * Nytt elevråd er valgt. Elevrådet er fin opplæring i demokrati og styrearbeid. Elevrådet har allerede arrangert sjakkspilling i friminutt, og planlegger sjakkturnering. Planlegger også ordensaksjon med premiering. * Elevrådet spør FAU om støtte til vennebenk * Orientering om lærere som har studenter på praksisopplæring |  |  |
| **2** | **Spørsmål til rektor**   * FAU spør om hva som er årsaken til at eldre barn blir prioritert i ballbingen. Rektor svarer at det er en helhetsvurdering: De eldre barna har færre alternativer, og de yngre barna har mulighet til å bruke bingen i SFO-tiden. Prioritering av eldre elever er også et ønske fra elevrådet. * FAU etterlyser plan for oppgradering av toalett-avlukker. Det er åpent på underside/overside og enkelt å komme under dør/vegg inn til avlukket fra utsiden. Dette oppleves utrygt av enkelte. FAU er forberedt på å organisere dugnadsinnsats for å utbedre dette. Det er også viktig at alle toaletter er enkle å låse og ikke går i vranglås. Rektor skal melde dette videre. * FAU ønsker at defekte lys på utsiden av skolen, langs skoleveien, skal fikses. Rektor skal melde dette videre. | Anja |  |
| **3** | **Årsmøte**  Årsmøtedato ble bestemt til tirsdag 15. oktober kl. 19:30. Rektor inviterer til et informasjonsmøte i forkant kl. 18:30 for trinnkontakter og FAU-representanter.  Det må sendes ut innkalling til årsmøtet i Vigilo. Det må legges ved årsmelding, regnskap, saksliste og forslag til nye vedtekter.  Anne Merete og Bente skriver årsmelding. Pål sender de nye vedtektene som ble vedtatt av FAU tidligere i år til Anne Merete. Bente tar seg av regnskapet. Anne Merete sørger for at innkallingen blir sendt til foreldrene. | Anne Merete |  |
| **4** | **Discogruppen**  Janne og Linn Silje er nye medlemmer i arbeidsgruppen. Dato for første discokveld er 24. oktober. Det blir Halloween-tema, dvs. de som vil kan kle seg ut. | Shelaine |  |
| **5** | **Trafikkaksjon**  Katrine har hatt kontakt med Trygg Trafikk, men de har ingen vester å dele ut i år. Kjersti prøver å undersøke om det finnes andre som kan levere vester. Dato for aksjonen er fortsatt 17. oktober med oppmøte 07:30.  Pål oppdaterer informasjons-skrivet om kjøremønster med oppfordring om å slippe av barn på Coop’en eller i busslomma (og gjerne at de går hjemmefra). Sørger også for at denne informasjonen blir sendt ut til foreldre i god tid før aksjonen.  Are undersøker om han kan få tak i kjegler til aksjonen. | Pål |  |
| **6** | **Vennebenk**  FAU vil undersøke hva en vennebenk kan koste.   * Anja sjekker kommunens rammeavtale * Are sjekker lokale muligheter og markedet generelt * Bente sjekker arbeidslivsfag på ungdomsskolen * Linn Silje sjekker fengselet | Anja, Are, Bente, Linn Silje |  |